पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर. प्रदेश के पहले आईआईएम संस्थान उदयपुर में देश का दूसरा ब्लूमबर्ग स्टेशन शुरू हो गया है। गौरतलब है कि देश का पहला ब्लूमबर्ग स्टेशन कोलकाता में लगाया गया है। इस ब्लूमबर्ग स्टेशन से देश भर से आए स्टूडेंट्स फाइनेंशियल काउंसलिंग करेंगे।
रियल एस्टेट, शेयर एवं अन्य क्षेत्र में क्या ग्रोथ रेट है, कितना प्रतिशत ब्याज दर है सहित तमाम जानकारियां एक क्लिक पर उपलब्ध हो जाएगी। इसका सबसे बड़ा फायदा उदयपुर के शहरवासियों को भी मिलेगा। यदि कोई फायनेंशियली क्षेत्र में जानकारी लेना चाहता है, तो उसे हाथों हाथ यह जानकारी भी उपलब्ध करवा दी जाएगी।
इसके अतिरिक्त संबंधित फाइनेंसर की काउंसलिंग भी होगी। इसमें फाइनेंसर को बताया जाएगा कि उसे अपनी पूंजी को कहां, कैसे और कब लगाना है। इससे भी विशेष बात यह है कि फाइनेंस करने के बाद उसे कितने समय में रिटर्न कितना मिलेगा। इसकी भी संपूर्ण जानकारी उपलब्ध करवाई जाएगी।
इनका कहना है: ब्लूमबर्ग एक फाइनेंशियल रिकार्ड रखने वाली कंपनी है। देश भर में होने वाली वित्तीय उथल पुथल के परिणाम और कारणों पर विश्लेषण करती है। इसका पहला स्टेशन कोलकाता में हैं, जबकि दूसरा उदयपुर में स्थापित किया गया है।
प्रो. जनत शाह, निदेशक, आईआईएम उदयपुर
Photo_Rishabh Jain
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva mai_Deva bam_Latn zho_Hant eng_Latn